tomron87/hebrew-wikipedia-sentences-corpus huggingface dataset:
תדרארת אכאכוס (ערבית تدرارت أكاكوس, מטמהאק "הר אכאכוס") הוא אזור מדברי-הררי, מזרחית לעיר ראט שבמחוז ע'את בדרום-מערב לוב ועל גבולה עם אלג'יריה, הידוע בציורי הסלע שהשתמרו בו.
אורכו של האזור ההררי מצפון לדרום הוא 150 ק"מ, רוחבו 30 ק"מ, והוא נישא עד לגובה של 1,410 מטר.
נוף האזור מגוון וכולל דיונות חול ומסלע בתצורות ובצבעים שונים.
תדרארת אכאכוס נודע בציורי הסלע הפרהיסטוריים העשירים שבו.
כאשר הוכרז טאסילי נאג'ר הנמצא מעבר לגבול עם אלג'יריה כאתר מורשת עולמית ב-1982, הבחינו שליחי הוועדה הבינלאומית למונומנטים ולאתרים גם בסגולותיו של תדרארת אכאכוס, והאתר בשטח של יותר מ-250 קמ"ר צורף לרשימת המורשת העולמית.
ציורי הסלע באזור מתוארכים לתקופה שהחלה בתחילת האלף ה-13 לפנה"ס ונמשכה עד לסוף המאה ה-1 לספירה, והם משמשים ראייה לתמורות התרבותיות והטבעיות שחלו באזור.
סך הכל נסקרו באתר אלפי ציורים ומאות תחריטים המתחלקים לחמש תקופות עיקריות, ואשר השתמרו במצב מצוין הודות לאקלים היבש ולעובדה שהם נמצאים בדרך כלל במקומות חבויים.
מהתקופה המוקדמת (מ-12000 עד 8000 לפנה"ס) שרדו תחריטים המתארים בעלי חיים כמו ג'ירפות, פילים, ויענים שהיו נפוצים בסהרה לפני מדבורה.
בתקופה שבין 8000 ל-4000 לפנה"ס נוספו לתחריטים גם ציורים, ואלה מתארים את עולם החי לצד נושאים דתיים.
החל משנת 4000 לפנה"ס (או 5000 לפנה"ס) התמקדו הציורים בעדרי בקר, והחל משנת 1500 לפנה"ס הופיעו ציורים של סוסים.
במחצית השנייה של האלף ה-1 לפנה"ס היו ציורי גמלים שהיו בעל החיים המבוית החשוב ביותר באזור והנושא העיקרי של אמנות הסלע.
תכנון המים לישראל בע"מ, המוכרת בראשי תיבות שמה: תה"ל או תהל, היא חברה ישראלית שתכננה את מרבית מפעלי המים בישראל וכן מפעלים נוספים בעולם.
החברה החלה דרכה כחברה ממשלתית, ולאחר הפרטתה היא חלק מהתאגיד קבוצת תהל.
החברה נוסדה ביוזמתו של שמחה בלאס (שהיה מנהלה הכללי הראשון, לאחר סיום עבודתו כמנהל אגף המים במשרד החקלאות).
בתה"ל המשיך בלאס לעמוד בראש תכנון מפעלי המים (המוביל הארצי, קווי ירקון-נגב) ולהיות מופקד על ביצוע השלבים הראשונים (תשעה אגמי ניסיון, מפעל ירקון-נגב, מינהרת עילבון, הטיית הירדן).
בעת הקמתה, הייתה תה"ל החברה הממשלתית היחידה בישראל שעסקה במשק המים.
בראשית ימיה עסקה החברה הן בתכנון (בעיקר תכנון המוביל הארצי) והן בביצוע השלבים הראשונים של המוביל.
בספטמבר 1953 הכניסה תה"ל שני מחפרים משוריינים לאזור המפורז הגובל בסוריה להתחלת העבודה בתעלת הירדן, שהייתה אמורה להזין את המוביל הארצי המתוכנן מן הירדן ההררי.
העבודה הופסקה באוקטובר 1953 בעקבות תלונת סוריה למועצת הביטחון.
בשנת 1956 פרש מנכ"ל החברה מתפקידו עקב חילוקי דעות בעניין תחום הפעולה של החברה.
מאותה השנה נקבע שתה"ל לא תעסוק בביצוע ותתמקד בתכנון כולל של משק המים הארצי במטרה לפתור את אחת הבעיות החמורות ביותר של מדינת ישראל – המחסור במים.
חטיבת הביצוע של תה"ל הועברה למקורות (שהייתה אז חברה הסתדרותית שסיפקה כרבע מכמות המים בישראל ומאוחר יותר הפכה לחברה ממשלתית החולשת על רוב מי המדינה) אשר הופקדה על ביצוע וניהול מפעל המים הארצי.
תהל ליוותה את מרבית הפרויקטים בנושא המים שהוקמו בישראל, בהם:
מכון טיהור שפכי גוש דן
בשנת 1970 הקימה החברה, יחד עם חברת קונטרול דאטה, את בית התוכנה "קונתהל", שלימים היה לאחד ממרכיביה של חברת "נס טכנולוגיות".
בהמשך, פנתה תה"ל לשוק הבינלאומי והופרטה.
בשנת 1995 נוסד התאגיד הבינלאומי שחברת תה"ל הייתה לחלק ממנו, "קבוצת תה"ל".
תדרים ללא רישוי הם תחומים של תדרי רדיו מתוך הספקטרום האלקטרומגנטי שבהם מותר לציבור לבצע שידור וקליטה חופשיים ללא רישיון, למרחקים קצרים, בעוצמה נמוכה, בתנאים מסוימים.
במקור, תחומים אלו הוקצו לשימושי תעשייה, מדע ורפואה (ובאנגלית: Industrial, Scientific and Medical).
לשימושים אלו יש עדיפות על פני שימושים אחרים (כדוגמת קשר רדיו), ומכאן נובע הכינוי הנפוץ: תדרי ISM.
העדיפות הנמוכה לשימושים האחרים מתבטאת באיסור על המכשירים "האחרים" לפעול בצורה שתפריע או תזיק לפעולת המכשירים שבעדיפות הגבוהה יותר.
בנוסף, על המכשירים שבעדיפות הנמוכה לספוג כל הפרעה שתיקלט מהמכשירים העדיפים, לרבות הפרעה שעלולה לגרום לפעולה לא רצויה של המכשירים בעדיפות הנמוכה.
תנאי נוסף לשימוש בתדרים הללו הוא הפקת קרינה אלקטרומגנטית בעוצמה הנמוכה מסף מסוים שהוגדר לכל תדר.
תנור מיקרוגל הפועל בתדרי 2.45GHz
תחום רחב סרט - באופן חלקי
בארצות הברית, השימושים העדיפים בתחומי ה-ISM מוגדרים על פי "Part 18 of the FCC rules", והשימושים שאינם דורשים רישוי (בעדיפות הנמוכה) מוגדרים ב-Part 15 Subpart B.
תחומי התדרים המאושרים לשימוש ללא רישוי משתנים מיבשת ליבשת, וממדינה למדינה.
לרוב, הכללים מבוססים על התחומים הבאים, כפי שהוגדרו בכללי ITU מספר 5.138, 5.150, 5.280:
בישראל רגולציית התדרים והרישוי מתבצעת בין השאר על פי תקנות הטלגרף האלחוטי הבאות:
תקנות הטלגרף האלחוטי (פטור מרישוי)
תקנות הטלגרף האלחוטי (אישורי התאמה)
תדסה יעקב (געז: ታደሰ የዕቆብ ; 1913–2005) היה פוליטיקאי אתיופי ממוצא יהודי.
יעקב נולד בכפר סמנו שבסקלט אשר בדמביה בשנת 1913 כבנו של נגוסה ג'מבר מאשתו ישיהרג' גברה מריאם, אחותו של פרופ' תאמרת עמנואל.
ב-1925 החל ללמוד בבית הספר העברי באדיס אבבה תחת חסותו של יעקב פיטלוביץ' וב-1930 נשלח ללמוד בבית הספר היהודי L'Ecole Moise de Cattani Pacha de la Communaute Israelite du Caire שבקהיר.
לאחר מכן עבר ללמוד בבית הספר מקומי אחר, Lycée Français du Caire שם למד עד 1937. עקב פלישת האיטלקים לאתיופיה, עזב את מצרים והצטרף ל-"כוח גדעון" – יחידת עילית שהקים אורד וינגייט, במטרה לסייע לפטריוטים האתיופיים להילחם בכיבוש האיטלקי.
ב-1940 עבד במזכירות של השרות החשאי של הצבא הבריטי שהוצב בח'רטום שבסודאן ובאוקטובר אותה השנה מונה לראש יחידת התעמולה בחזית גוג'ם.
ב-1941 הצבא האתיופי הצליח להביס את האיטלקים, ויעקב חזר לאדיס אבבה, עם מצעד הניצחון של הצבא האתיופי.
משנת 1941 ועד 1944 כיהן כמנכ"ל משרד האוצר האתיופי, בשנת 1952 מונה למנכ"ל המכרות במשרד האוצר, ב-1956 היה לעוזר שר החשמל והאנרגיה, ב-1958 מונה לסגן שר האוצר וב-1960 כסגן שר החקלאות.
לטענת שליח הסוכנות היהודית משה בר-יודא, בשנת 1958 העביר לו יעקב הצעה לפדות את יהודי אתיופיה במחיר של 50 דולר אמריקאי לנפש.
בר-יודא העביר את ההצעה לירושלים, אך לא ניתן לה מענה.
בדצמבר 1961 מונה לשר המדינה וב-1966 מונה לנציב העליון לשירותים אזרחיים.
בין השנים 1964 לשנת 1974 כיהן כנשיא המועצה המייעצת לבנק המסחרי של אתיופיה.
בתקופת שירותו בממשלה, פעל יעקב רבות למען קהילת יהודי אתיופיה, סייע בהקמת בית ספר יהודי בווזבה והקמת מרפאות בכפרי הקהילה היהודית.
מבית הספר היהודי שסייע יעקב בהקמתו, נשלחו צעירים רבים ללימודים בפנימיית כפר בתיה בישראל בשנות ה-50, ולאחר מכן חזרו לאתיופיה ושימשו כמורים בכפרי היהודים.
בתחילת שנות ה-70 בתקופת כהונתו כשר החקלאות הוא נפגש עם שר הביטחון הישראלי משה דיין.
ב-1974 נכלא על ידי משטר הדרג.
נעצר והוחזק במאסר למשך 12 שנים.
הוא שוחרר ב-1986. בסוף שנות ה-80 עלתה אשתו, יזבעלם טסמה, לישראל.
יעקב פעל גם למען קהילת ביתא ישראל וכיהן בשנות ה-50 כגזבר של הוועד למען הפלאשים.
יעקב בחר שלא לעלות לישראל והעדיף להישאר באתיופיה, בה נפטר ב-13 בינואר שנת 2005.
בין התארים שלהם זכה כוכב הניצחון האתיופי, קצין גדול במסדר מנליק השני, קורדון גדול במסדר הכוכב האתיופי, עיטור מהממשלה הבריטית על השתתפותו במערכה במזרח אפריקה ואות לגיון הכבוד מהממשלה הצרפתית.
בנו, פטגו (זכאי) תדסה, היה אחד מנערי ביתא ישראל שנשלחו לכפר בתיה.
בן אחר, זכאי טדסה, עלה לישראל ולמד באוניברסיטת בר-אילן.
תדע כל אם עברייה: קווים לדמותו של צה"ל החדש הוא ספר עיון מאת העיתונאי עמוס הראל, הכתב הצבאי של עיתון הארץ העוסק בהכשרת חיילי חיל הרגלים בצה"ל.
הראל בוחן באמצעותם מספר תופעות, שסעים ודילמות ביחסי החברה והצבא במדינת ישראל ובהם: התנדבות מול השתמטות, חיבוק מול קשיחות, דתיים מול חילונים, ותיקים מול חדשים, וכן הפן הצבאי של הסכסוך הישראלי-פלסטיני.
כן סוקר הספר את השפעות המצב המורכב בו נתון צה"ל על תפקודו בלחימה בשטחים בשנות ה-2000, מלחמת לבנון השנייה, הלחימה בדרום לבנון ובמבצע עופרת יצוקה.
שם הספר הוא פרפרזה מנאומו של דוד בן-גוריון משנת 1963: "לא די שיידע המפקד את מלאכתו.
עליו להיות אוהב את האדם, שחיי הפקוד שלו יהיו יקרים לו והחייל שנשלח אליו יהיה יקר לו, שיאהב אותו.
רק מפקד כזה ימצא בפקודיו מסירות-הנפש שתוליכם לכל אשר ישלח אותם.
הצילום על הכריכה מראה את מפקד המחלקה אילק סהלו (לימים חלק מלהקת "קפה שחור חזק") בשעה שהוא טופח בחיבה על לחיו של סהר פילו, אחד מפקודיו במחלקתו, בטקס הענקת כומתה.
עמוס הראל כתב כי בחר בתמונה זו לעיטור כריכת הספר, מכיוון שהניגוד בין צבע העור והגובה בין מפקד המחלקה לפקודו, מייצג לדעתו את "צה"ל החדש".
במשך שנה ליווה הראל באופן צמוד את פלוגת המסלול בגדוד 931 שבחטיבת הנח"ל, למן הרגע בו התגייסו חייליה כטירונים לצה"ל בנובמבר 2011, ועד לגמר המסלול בתום תעסוקה מבצעית בחברון.
הספר סוקר את השינויים שעברה הטירונות וההכשרה של חיל הרגלים בצה"ל למן שנות השבעים שלאחר מלחמת יום הכיפורים ועד ימינו אלה.
הוא מתאר את הדילמות הפיקודיות עמן התמודדו מפקד הפלוגה, סרן אור כספי, וסגל מפקדיה.
בספר מרואיינים בהרחבה הקחצ"ר, תא"ל איתי וירוב, אשר כמפקד בסיס האימונים של הצנחנים חולל שינוי יסודי בהכשרת לוחם החי"ר בצה"ל והוא אביה מולידה של "הטירונות המתגמלת" וממשיכו בהנחלת השינוי לצה"ל, תא"ל אהרון חליוה.
כן מרואיינים אופק בוכריס, אשר פיקד על חטיבת גולני, אמיר אבולעפיה ויהודה פוקס, ששימשו כמפקדי חטיבת הנח"ל בעת כתיבת הספר, אריה נייגר, אביב כוכבי, מפקד בה"ד 1, ערן ניב והרמטכ"ל בעת כתיבת הספר, בני גנץ.
הראל ערך מחקר שהתנהל לסירוגין בקרב חיילי פלוגה ב', בשטחי האש, המטווחים ועמדות המוצבים בחברון ובמשרדי המטה הכללי של צה"ל במגדלי הקריה בתל אביב.
הספר, פרי מחקרו, מציג תמונה מורכבת הכוללת את ההתלבטויות והוויכוחים בדרגים הבכירים ביותר על דמותו ותפקידיו העתידיים של הצבא.
תִּדְעָל מלך גּוֹיִם נזכר בתנ"ך בספר בראשית, כאחד ממלכי קואליציית ארבעת המלכים שהוקמה יחד עם אמרפל מלך שנער, אריוך מלך אלסר וכדרלעומר מלך עילם, למטרת דיכוי מרד של חמשת מלכי כיכר הירדן, שכרתו ביניהם ברית על מנת למרוד במלכי מסופוטמיה.
השם תדעל הוא תעתיק עברי לשם החתי דֻדְחַ'לִי.
מקור השם הוא בהר המקודש לחיתים, הר תֻדְחַ'לִי.
השם תֻדְחַ'לִי נמצא בארכיון העיר אוגרית ונכתב שם בצורתו המקראית.
לדעת אלישע קמרון, תדעל הוא תֻדְחַ'לִי השני, אשר כבש את סוריה ב, ואילו אחרים נוטים לזהותו עם תודחליאש מהמאה ה-17 לפנה"ס.
בתרגום השבעים, מופיע שמו כ"תלעל".
יוסף בן מתתיהו טוען בספרו קדמוניות היהודים כי תדעל היה משרי הצבא של אשור, ומתאר כיצד הוא ושלושת שרי הצבא האחרים בזזו את סוריה והגיעו לאזור סדום כדי להילחם עם מלכי כיכר הירדן אשר מרדו באשור.
הביטוי "מלך גויים" מתורגם על ידי אונקלוס כ"מַלְכָּא דְּעַמְמֵי", כלומר: מלך עמים רבים.
בצורה זו פירשו את הכינוי גם רוב המפרשים.
הרמב"ן בפירושו לספר בראשית מביא מדרש, לפיו כל אחד מארבעת המלכים רומז לאחת מהאימפריות הגדולות שיקומו בעולם.
לפי מדרש זה, רומזת "גויים" לאימפריה הרומית:
תדר הישנות הפולסים (PRF - Pulse repetition frequency), או תדר חזרת הפולסים, הוא מספר הפולסים של אות ליחידת זמן.
במונח נעשה שימוש במספר תחומים טכניים, במיוחד במערכות מכ"ם.
במערכת מכ"ם, אות רדיו בעל תדירות גל נושא מסוימת מודלק ומכובה לסירוגין; בהקשר זה, המונח "תדירות" מתייחס לגל הנושא, בעוד המונח PRF מתייחס למספר ההדלקות בשנייה.
התדירות נמדדת ביחידת מחזורים לשנייה, או הרץ, וה-PRF נמדד ביחידות פולסים לשנייה, הגם שיחידות אלה שקולות מבחינה פיזיקלית.
ה-PRF בדרך כלל נמוכה בהרבה מתדירות הגל.
לדוגמה, מערכת מכ"ם טיפוסית ממלחמת העולם השנייה כמו ה-Type 7 GCI radar, הייתה בעלת תדירות 209 מגהרץ (209 מיליון מחזורים בשנייה) ו-PRF של 300 או 500 פולסים לשנייה.
פרמטר קשור הוא רוחב הפולס, משך הזמן שהמשדר פועל במשך כל מחזור הפעלה וכיבוי.
ה-PRF הוא אחד המאפיינים המגדירים של מערכת מכ"ם.
מערכות מכ"ם מורכבות ממשדר רב עוצמה וממקלט רגיש המחוברים לאותה אנטנה.
אחרי יצירת פולס קצר של אות רדיו, המשדר מכובה כדי שיחידות המקלט יהיו מסוגלות "לשמוע" את ההחזר של האות ממטרות רחוקות.
כיוון שאות הרדיו צריך לנוע החוצה למטרה ובחזרה, ה-PRF הדרוש הוא פונקציה של הטווח הרצוי מהמכ"ם.
משכי מחזור ארוכים יותר דרושים לאיתור מטרות רחוקות יותר, ולכן מצריכים PRF נמוך.
המרחק המרבי לגילוי וה-PRF קשורים זה לזה על ידי הנוסחה:
גם למערכות סונאר ולידאר המבוססות גם הן על פולסים מוגדר PRF.
במקרה של סונאר, המונח pulse repetition rate (PRR) נפוץ יותר, אך הוא מתייחס לאותה תכונה.
תדרוס טשומה נולד ב-7 בינואר 1970, בג'ימה אתיופיה, הוא מפיק, במאי, ושחקן קולנוע אתיופי.
תדרוס, הוא הבעלים של Sebastopol Entertainment PLC ו-Teddy Studios וידוע כמחייה תעשיית הקולנוע האתיופית, לאחר נפילת החונטה הצבאית האתיופית הדרג אשר שלטה באתיופיה במשך קרוב ל-17 שנים.
תדרוס מפיק, מביים, וכותב סרטים, העוסקים בסוגיות חברתיות כגון איידס, הגירה, אלימות נגד נשים וכו'.
לאחר כעשרים שנים של יצירת סרטים באתיופיה, ביסס תדרוס את עצמו כחלוץ בתעשיית הקולנוע האתיופית שכיום משגשת הודות לתרומתו, במיוחד באדיס אבבה – עיר הבירה של אתיופיה.
סרטיו הם בין שוברי הקופות הגדולים ביותר באתיופיה, והוא הבעלים של Sebastopol Cinema רשת בתי קולנוע באדיס אבבה במקלה, אווסה וג'ימה.
טשומה, נולד ב-7 בינואר 1970, בעיר ג'ימה שבאתיופיה במחוז קאפה שהוא מקורו של גידולי הקפה.
אביו, טשומה קבדה, הוא מגדל קפה וסוחר.
מגיל צעיר גילה תדרוס עניין והערכה לתחום האמנות, והתעניין בעיקר ברומנים אתיופיים.
בגיל שמונה נחשף תדרוס לראשונה לתעשיית הקולנוע וצפה בעיקר בסרטים הודיים ובתרבות ההודית, שלדבריו מאוד דומה לתרבות האתיופית.
לאחר מכן, בתקופת נעוריו, החל תדרוס להתנסות בכתיבה וביזמות עסקית וכן בשירה.
בצעירותו, כתב תדרוס שירי אהבה, והיה מרוויח מכך 50 סנט על כל שיר.
בתקופת ילדותו של טשומה ב-1975 הדרג החל בתוכנית לשינוי כלכלת אתיופיה ממערכת פיאודלית-קפיטליסטית לכלכלה סוציאליסטית מהסוג של הגוש המזרחי, שסחף באותו הזמן מדינות עולם שלישי ברחבי העולם.
בעקבות זאת, נושלו מנכסיהם ומכספם כל האדמות הכפריות, הכנסייה האורתודוקסית האתיופית, המשפחה הקיסרית והאצילים העשירים.
בנוסף לכך, כל החברות שפעלו באתיופיה הולאמו ללא שום קבלת פיצוים.
בינואר ובפברואר הולאם כל עסק פרטי-עירוני כושל, וכן גם בתים ודירות.
עסקים פרטיים כגון בנקים, חברות ביטוח, וחברות סחר גדולות הולאמו, למרות כל זאת, הקמעונות, הסיטונאית, הייצוא והייבוא נשארו בידיים פרטיות.
מכיוון שהדרג הלאים את כל אדמת אתיופיה החקלאית, הוא הקציב לכל משפחת איכרים כולל יהודי אתיופיה חלקת אדמה שלא גדולה יותר מעשרה הקטרים, וכל 800 הקטרים יצרו אגודת איכרים כפרית.
הערים הגדולות, שכללו כ-שלושה מיליון תושבים, אוגדו לתוך אגודות תושבים עירוניות (או באמהרית: קבלאס) שהייתה מקבילה בתפקידה לאגודת איכרים כפרית.
הדרג לא פסח גם על מערכת החינוך ובתחילת 1975 הכריז על תוכנית הקמפיין הישיר לשיתוף פעולה (או באמהרית: זאמצ'ה), ובעקבות זאת נתן הוראה לסגור אתאוניברסיטת היילה סלאסי וכל המכללות ברחבי המדינה.
המורים, הסטודנטים והמרצים, שמספרם היה כ-60,000 נשלחו לאזורים כפריים.
מטרת התוכנית הייתה לקדם ולשפר את היצור חקלאי, מערכת הבריאות והמינהל המקומי וכן ללמד איכרים על המערכת הפוליטית החדשה ועל עקרונות הסוציאליזם.
יותר מאוחר מספר השפות הרשמיות הגיע לחמישה עשר, שייצגו כ-93 אחוז מהאוכלוסייה האתיופית.
ב-1975 הממשלה ביטלה את הכנסייה, שהייתה התומכת העיקרית בקיסר, ויותר מאוחר הדרג הוציא להורג את ראש הכנסייה.
הדרג הכריז על כך, שכל הדתות הם במעמד שווה, חגי האסלאם הפכו לרשמיים לצד החגים הנצרות.
באותו זמן החלה הממשלה בניסוח של תוכנית בריאות חדשה, תוכנית שהדגישה מניעת מחלות בקרה ושליטה, שירותי בריאות כפריים וקידום של מעורבות קהילתית.
הסתמכות עצמית בפעילויות בריאותיות הוקמו וקודמו.
באתיופיה היו בתקופה זו כ-300 טכנאים רפואיים קובניים, ביניהם יותר מ-100 רופאים שעזרו למקומיים לפתור בעיות בריאות.
בהיותו בגיל שש-עשרה, נאלץ תדרוס להצטרף לחיל האוויר בצבא האתיופי, כמו שאר הנערים בני גילו אשר חויבו לשרת במהלך תקופת שלטונה של החונטה הצבאית האתיופית הדרג.
אולם, תדרוס ערק מהצבא, ברח לאחר שנה והסתתר באדיס אבבה.
לדבריו, עזב את הצבא, כי הוא לא האמין במלחמת האזרחים שהתרחשה בתקופה זו.
לאחר מכן, החל תדרוס ללמוד בבית-הספר Shimelis Habte Secondary School, שם הצטרף למועדון Mini Media club בו שידר שירים ברדיו.
הוא למד תקשורת, אולם התפרנס כצלם ברחובות אדיס אבבה.
לאחר שהשלים את לימודי התיכון, התקבל תדרוס ללימודי מנהל עסקים במכללה Addis Ababa College of Commerce.
לאחר שסיים את לימודיו במכללה, בילה תדרוס את שלוש השנים הבאות בין עבודות שונות כמו: צילום באדיס אבבה.
בתקופה זו נפטרה אמו של תדרוס.
פטירתה של אמו, משכה אותו חזרה אל עיר הולדתו ג'ימה, שם יכול היה להתפנות לטיפול באחיו ואחיותיו ולפרנסם באמצעות עבודה חדשה אליה התקבל במשרה מלאה בתור צלם חתנות בחנות צילום קטנה בעיר.
בתקופה זו, צפה תדרוס בראשונה באחיו הצעיר מולוקן טשומה ששיחק בתיאטרון, כישורנו יוצא הדופן של אחיו הדהים את תדרוס אשר התאהב בתחום המשחק.
כתוצאה מכך, החליט תדרוס לרכז מאמץ ואנרגיה ביצירת סרטים.
הבעיה הייתה, שלתדרוס לא הייתה מצלמה.
תדרוס החליט לנסות ולשכנע את הבעלים של חנות הצילום בה עבד שישאיל לו את המצלמה לצורך כך.
בעל החנות הסכים, וכך תדרוס צילם את סרטו הראשון אותו כתב באותה שנה 'Gilbet Alem' (עולם הפוך).
בשנת 1996, עם הון ראשוני של כ-4000 ביר (מטבע אתיופי) ($200), פתח תדרוס את 'אולפני טדי' באדיס אבבה.
בתקופה זו, צילם תדרוס את סרטו הראשון אותו כתב באותה שנה 'Gilbet Alem'.
עם זאת, תדרוס לא היה מרוצה מהמוצר המוגמר של הסרט אך המשיך לעבוד במרץ והחל לשתף פעולה עם הבמאי מישל פפטקיס הצרפתי שחי ועבד באותה תקופה באדיס אבבה.
יחד עם הבמאי הצרפתי תדרוס הפיק, כתב וביים את הסרט הבא שלו ב-1998, "Seoul".
הסרט הפך להצלחה באתיופיה והעניק לתדרוס את הביטחון ביכולת שלו לעשות סרטים שהציבור נהנה מהם ומעריך אותם.
הצלחתו של תדרוס משכה את תשומת לבו של המיליארד האתיופי שייח' מחמוד אל-חמודי הבעלים של MIDROC באתיופיה, והועסק על ידו במשרה מלאה.
בתקופה זו תדרוס החל לפרוח ויצר סרטים דוקומנטריים רבים באתיופיה ואף פגש את אשתו הראשונה לעתיד הלן היילה שהייתה ממוצא אריתראי.
תחילתה של מערכת יחסים זו התרחשה בתקופה בה היו מתחים בין אריתריאה לאתיופיה במהלך מלחמת אתיופיה אריתריאה בשנת 1998. במהלך המלחמה, גורשו כל האריתראים שחיו באתיופיה לאריתריאה כולל הלן בת זוגו של תדרוס.
למרות הפרידה, השניים היו נחושים להמשיך ולממש את האהבה שלהם.
הלן, עברה זמן קצר אחרי הגירוש, לקניה שם הצליחו השניים להמשיך את מערכת היחסים שלהם.
בתקופה זו, תדרוס היה נוסע לעיתים תכופות מאתיופיה לקניה עד שלבסוף התחתנו השניים בקניה במהלך שנת 2002.
הנישואין לא האריכו ימים, והשניים התגרשו שנה אחר כך.
בתקופה זו תדרוס ביים וכתב את הסרט הבא "Kezkaza Welafegn" בו הוא מבקר את בעלי ההון באתיופיה.
כאשר הקרין את הסרט הלא מוגמר לחברת ההפקות MIDROC בבעלותו של איל ההון האתיופי שייח' מחמוד, ספג תדרוס ביקורת נוקבת ואף פוטר בעקבות זאת.
לאחר שפוטר מחברת MIDROC היה תדרוס נחוש להמשיך ולייחצן את הסרט "Kezakaza Welafegn" ברחבי אתיופיה.
הוא נתקל במבוי סתום, שכן לא היה לו תקציב להמשיך את הסרט לאור העובדה שפוטר.
היו חסרים לו הכספים כדי להמשיך את הפרויקט, Theodros, לאחר מכן פרע את כל הנכסים שלו.
בעקבות זאת, הוא לווה כסף כ-90,000 ביר ($11,250) והצליח סוף סוף לסיים את מצילומי הסרט, והפיק אותו כבר באותו שנה.
הסרט עסק בסוגיית האיידס המתפשטת באתיופיה, הוקרן בבתי קולנוע ברחבי המדינה, וזכה לשבחים רבים בתעשיית הסרטים המקומית.
העלילה והתוכן של הסרט קודמו גם על ידי שגרירות הולנד באתיופיה, אשר נרתמה לממן את הסרט ולקדמו, לאור המסר החשוב שלו והמטרה הנעלה: המלחמה באיידס.
כתוצאה מכך "Kezkaza Welafegn" הפך לשובר הקופות של כל הזמנים באתיופיה עד לאותה תקופה.
הסרט פתח דלתות עבור יוצרי סרטים צעירים באתיופיה, והחל להניע את תעשיית הסרטים האתיופית בקצב מהיר.
תדרוס טשומה עזר להשיג את המטרה שלו, ו-"Kezkaza Welafegn", על ידי הצגת הסרט לא רק באדיס אבבה, אלא בכל רחבי המדינה.
הסרט נאמד בכ-5 מיליון ביר ($625,000) והוצג בתפוצות ב-ארצות הברית של אמריקה, אירופה, דרום אפריקה.
לא, הסרט לא היה כל כך פופולרי נרחב ברחבי המדינה לפני Kezkaza Wolafen.
במהלך תקופה זו, הכיר תדרוס את אשתו השנייה, חנה בקלה, אשר ילדה לו שלושה ילדים.
נלהב מההצלחה של הסרט "Kezkaza Welafegn" המשיך תדרוס לסרט הבא שלו – "Fikir Seferd" (אהבה ודין).
הסרט "Fikir Seferd" יצא לאור בשנת 2005, כאשר תדרוס שיחק את הדמות הראשית, לצדה של השחקנית מרתה אדוגנה.
הסרט זכה להצלחה מסחררת ברשימת הסרטים שוברי הקופות באותה שנה באתיופיה, וגרף שבחים רבים בתעשיית הקולנוע המקומית ובקרב קהל הציבור האתיופי.
רק הסרט "Semaywe Ferris" (סוס כחול), שעסק בנילוס הכחול, מקור המים של אתיופיה, הרוויח יותר כסף באותה שנה והיה במקום הראשון ברשימת שובר הקופות באתיופיה בתקופה זו.
הסרט "Fikir Seferd" של תדרוס השתתף באותה שנה בפסטיבלי קולנוע בינלאומיים רבים החל ממזרח אפריקה וכן בפסטיבלים בשוודיה, בפרנקפורט, בסיאטל, בוושינגטון ובמינסוטה.
עם שני סרטים שוברי קופות ברצף, הצליח תדרוס טשומה לבסס את עצמו כמהפכן בתעשיית הקולנוע באתיופיה.
לאחר מכן, החל תדרוס לעבוד על סרטו השלישי "Red Mistake" אותו הפיק וביים בשנת 2006. הסרט אשר מתמקד בזוועות ובעימותים במהלך שלטון החונטה הצבאית האתיופית הדרג לא זכה לאהדה ברבה בקרב הציבור האתיופי, מאחר שהוא מיאן להיזכר בממשלה הקודמת.
הסרט בכיכובם של השחקנים כמו פקדט טקלה מריאם, צולם בבלגיה, אך לעומת שני סרטיו הקודמים של תדרוס נחל כישלון באתיופיה.
עם זאת, ברמה הבינלאומית הסרט נחל הצלחה רבה, וזכה לשבחים רבים בקרב הקהל העולמי, ואף זכה להשתתף בפסטיבלי קולנוע רבים בלוס אנג'לס, שוודיה, מילאנו וקניה.
הכישלון של הסרט "Red Mistake" פגע בתדרוס מבחינה כלכלית, אבל הוא שינס מותניים, והמשיך לסרט הבא שלו.
שנת 2008, הייתה שנת המילניום באתיופיה שעל-פי לוח השנה האתיופי מציינים בה את שנת 2000 מאחר שתיארוך באתיופיה הוא שמונה שנים אחורה.
בספטמבר 2008, על-פי לוח השנה האתיופי, חגגו את החג מסקרם ועל-פי הספירה האתיופית השנה הייתה שנת 2000, תחילת האלף החדש באתיופיה.
בתאריך זה החל תדרוס ליצור קשרים עם אמנים אתיופים מוצלחים ומפורסמים, ביניהם טדי אפרו הזמר הפופולרי ביותר באתיופיה אשר הוגלה מאתיופיה לאור דעותיו הפוליטיות.
תדרוס ראה בכך הזדמנות להזמין את טדי להופיע בג'ימה, עיר הולדתו של תדרוס לרגל חגיגות המילניום.
תדרוס הזמין טיסה עבור טדי אפרו וערך מופע ענק למיליוני צופים באצטדיון הג'ימה שם ביצע תדרוס את השיר "Enqutatash" המציין את חגיגות השנה החדשה באתיופיה.
שנה לאחר מכן, ב-2009, הצליח תדרוס טשומה לגייס עבור עיר הולדתו ג'ימה כ-101 מיליון ביר ($11.2 מיליון דולר) עבור פרויקטים של בנייה.
ההצלחה של תדרוס טשומה בגיוס התרומות בג'ימה העלו את מעמדו, ושמו החל להתפשט ברחבי אתיופיה.
כתוצאה מכך, התבקש תדרוס לייצג מחוזות נוספים באתיופיה על-מנת לגייס עוד תרומות.
בתקופה זו, הצליח תדרוס לגייס למחוז אמהרה כ-1.1 מיליארד ביר ($122,000,000) כאשר נציגי הממשלה במחוז התחייבו לרתום את הכספים לפרויקטים חשובים באתיופיה, כגון: הקמת בתי חולים, בתי ספר, סלילת כבישים ועוד.
בתקופה זו המשיך תדרוס ליצור סרטים והחל לעבוד על סרטו הרביעי "Abay vs.
Vegas" בכיכובם של סולומון בוגלה, אחד מהשחקנים המוצלחים ביותר באתיופיה, בלן ממו ועוד.
הסרט עוסק בסיפור אהבה משולש המשתרע מהעיר באהר דאר שבאתיופיה (הבית של אגם טאנה ואת הנילוס הכחול) לאס וגאס, עד לנבאדה, בארצות הברית.
Vegas" זכה לתמיכה רבה מהציבור ואף מראש הממשלה האתיופי, מהתיאטרון הלאומי באדיס אבבה ומספורטאים ידועים כמו היילה גברסילאסי.
הסרט הבא אותו יצר תדרוס היה "SOST MAEZEN", אשר זכה להצלחה רבה גם ברחבי העולם בפסטיבלים כגון לוס אנג'לס, וושינגטון, קולורדו, לונדון, אנגליה ויוהנסבורג שבדרום אפריקה.
כתוצאה מכך, זכה הסרט בפסטיבל הסרטים הפאן-אפריקאי ב-2015.
הסרט נבחר להקרנת הפתיחה של פסטיבל הסרטים האפריקאי בסילבר ספרינג מרילנד.
הסרט SOST MAEZEN הוא סרט הקולנוע היחיד מאתיופיה אשר היה מועמד ל-8 קטגוריות בטקס ה-AMAA (African movie Academy awards) לפרסים: הסרט הזר הטוב ביותר, הבמאי הטוב ביותר, צילום הטוב ביותר, הטוב ביותר הפס-קול הטוב ביותר, העריכה הטובה ביותר, שחקן המשנה הטוב ביותר ועוד.
בשנת 2006, הקים תדרוס טשומה את רשת התיאטראות Sebastopol Cinema הקרוי על שם המונומנט של המלך המפורסם תוודרוס השני, קיסר אתיופיה המוצב בכיכר הצלב באתיופיה שנבנה באמצע המאה ה-19. שני התיאטראות, בשם Maqdala ו-Quarra, מכילים כ-800 מקומות ישיבה כל אחד, ונערכים בהם כנסים רבים, מופעים, הצגות והקרנת סרטים.
תה אינגליש ברקפסט הוא משקה המבוסס על תערובת מסורתית של תה שמקורו בתה אסאם, סרי לנקה וקניה.
תערובת זו היא אחד מסוגי תערובות התה הפופולריות ביותר, הנפוצות בתרבות התה הבריטית והאירית.
תה ארוחת בוקר אנגלית הוא תערובת של תה שחור המאופיינת בדרך כלל בטעמים חזקים של גוף מלא, חזק ועשיר, שהולך היטב עם חלב וסוכר, בסגנון המסורתי המקושר עם ארוחת בוקר אנגלית מלאה.
סוגי התה השחור שמכילה התערובת אינו קבוע ויכול להשתנות, כאשר לרוב מיני התה הדומיננטיים בתערובת הם תה שמקורו מאסאם, סרי לנקה וקניה.
בתערובות היקרות יותר לעיתים יהיה כלול גם תה קיימן.
יש מספר הנחות משתנות לגבי מקור סוג תה זה.
שתיית תערובות תה שחור לארוחת הבוקר הוא מנהג בריטי ואירי ארוך שנים.
המונח "תה ארוחת בוקר" נמצא בשימוש רווח על ידי ספקים בתחום ככל הנראה מאז סוף המאה ה-18 לפחות.
נהוג להתייחס לתערובות מסוג זה כ"תה אינגליש ברקפסט" למרות העובדה שבמקור מוצא התערובת כלל לא מאנגליה אלא מאמריקה, עוד לפני היותה ארצות הברית (בתקופת המושבות).
התערובת נמכרה ב-50 סנט לכל ליברה (0.45 קילוגרם), מחיר השווה ערך ל-13.44 דולר לליברה בשנת 2018. הצלחתו הובילה לחקיינים, מה שהגביר את הפופולריות של התערובת.
נעשתה חקירה על מנת לאתר את המאמר המקורי שפורסם בנושא במגזין Journal of Commerce אך המאמר לא אותר.
כן אותרה התייחסות אחרת לאותו נושא במהדורת 1876 בעיתון דיילי אלטה קליפורניה, בה צוטט מקור מ"כתב עת מסחרי בניו יורק" שם תוארך מקור התה לשנת 1844. בפרסום אמריקאי משנת 1884 צוין כי "סוחרים מוכרים תה בוהיה במדינה זו בשם "תה אינגליש ברקפסט", שמרכיביו נשלחים לאנגליה".
בבריטניה מייחסים את הפופולריות של תה זה בחלקה למלכה ויקטוריה.
בטירת בלמורל בשנת 1892 היא טעמה ונהנתה מתערובת שנקראה כך, וחזרה ללונדון עם אספקה של התערובת.
למרות מוצאו הסקוטי של תה זה, לאחר מכן הוא קיבל את הקידומת בשם "אנגלי".
תדמור הוא סרט דרמה רוסי בבימויו של איוואן בולוטניקוב.
הסרט יצא לאקרנים בחבר המדינות ב-11 במרץ 2021.
בכפר הררי בדאגסטן, הרופא הצבאי לשעבר ארתור מנהל את חייו השקטים כאלמן.
לאחר שנודע לו כי בתו היחידה מרים גויסה על ידי מחבלי המדינה האסלאמית ונמלטה לסוריה, בחסות המבצע הרוסי בסוריה ארתור יוצא בעקבותיה בייאוש כדי להציל אותה.
דריוס גומאוסקאס בתפקיד דוקטור חאליד
אבו דודז'אן בתפקיד ואגיף קרימוב
תדף או תאדף היא עיירה בסוריה, הנמצאת במרחק של כ-2 קילומטרים דרומית-מזרחית לעיר אל באב, כאשר בתיה הצפוניים נושקים כמעט לרחובות העיר הדרומיים וכ-32 קילומטרים ממזרח לעיר המחוז חלב.
סביב העיירה ממוקמים 23 כפרים ו-28 חוות.
המוצרים העיקריים שמיוצאים מהכפרים ומהעיירה, דובדבנים וריבות.
על פי מפקד האוכלוסין לשנת 2004 אוכלוסיית העיירה הייתה 41,786 נפש.
העיירה, מוזכרת במסעות עזרא הסופר (בשנת-400 לפנה"ס) בימי שיבת ציון וכמו כן היא הייתה אתר נופש פופולרי בקיץ, בקרב יהודי חלב.
העיירה ממוקמת במישורים של "עמק הזהב" ומוקפת בהרים מצפון ומדרום מזרח.
ההרים הם ג'בל אד-דויר מדרום-מזרח, הר ברתום מצפון-מזרח וג'בל שייח אקיל מצפון-מערב.
אדמת העמק חרסיתית מסוג לס או חולית.
בעיירה מספר מסגדים עתיקים ומודרניים.
המסגד הגדול, מסגד אוסאמה בן זייד, מסגד שייח' אברהים ואחרים.
תדף, מפורסמת בזכות היבולים הרבים והגידולים החקלאיים שלה.
בשנות בצורת חלק גדול מאוכלוסיית העיירה עובר לעבוד בחלב, בא-רקה, ובערים אחרות.
בשנים רגילות, גידולים רבים מושקים ממי גשמים בלבד (חקלאות בעל, פלחה).
הגידולים הם חיטה, שעורה, זיתים ופיסטוקים.
גודל שטחי הפיסטוק חלבי מגיע ל-13,500 דונם.
רימון, שעועית, תפוחי אדמה וירקות אחרים גדלים על מים מבארות (חקלאות שלחין).
מספר עצי הרימון הגדלים מסביב לעיירה עולה על 35 אלף עצים.
כבשים ופרות גדלים במרעה פתוח.
ישנן גם חוות לגידול עופות באזור, למשל חוות חאג'י איברהים אל חג'ג' ומוחמד אלג'מיל.
בעמק הזהב ישנן גם חוות דבורים המייצרות דבש.
העיירה מקבלת מים מתת-רשת השואבת מים מרשת נהר הפרת הראשית, המזרימה מים גם לעיר אל באב השכנה.
העיירה תדף, מחוברת לעיר אל באב בכביש ראשי כמו גם מספר כפרים וחוות אחרים.
אל באב מהווה את המרכז העיקרי של קהילה זו.
יש בעיירה שוק מסחרי פעיל, חנויות ומרכז קניות גדול, כמה בתי ספר תיכוניים, אגודות חקלאיות ובית מרקחת.
על בסיס הממצאים הארכאולוגיים שנמצאו באזור העיירה יש המעריכים שבמקום התקיים ישוב כבר בשנת 2200 לפני הספירה, בין הממצאים הארכאולוגיים שנמצאו במקום שרידי מתקנים עתיקים, תעלות מים רומאיות, מבנים עתיקים ומקדש קדום.
בעיירה יש גם שוק מקורה עתיק ובית מרחץ ישן.
הכפר היה מיושב במהלך המאה ה-19 על ידי ערבים השייכים לשבט אנייזה.
בסוף המאה ה-19, הכפר ספג התקפות חוזרות ונשנות של שבטים נודדים (בדואים) שרצו לגנוב כבשים ובקר מהדירים והרפתות של תושבי העיירה שהיו מפוזרים במישורים שמסביב לכפרים.
דווח כי תושבי הכפרים הצליחו לגייס למעלה מ-400 גברים חמושים כדי להגן על עדריהם ועל עדריהם של התושבים שנפגעו.
באותה תקופה התגוררו בעיירה כ-20 משפחות יהודיות על כן היו שתיארו אותה כ"עיירה יהודית".
לפני חג שבועות יהודים מחלב נהגו להגיע לעיירה על מנת לחגוג את החג ולהינפש במקום.
בשנת 1931 התגוררו בעיירה 15 משפחות יהודיות.
המסורת המקומית טוענת כי עזרא הסופר (בשנת 457 לפנה"ס) עצר בעיירה בדרכו מבבל לירושלים ובנה את בית הכנסת העומד עד היום בעיירה.
בשנת 1899 גילה מקס פון אופנהיים בבית הכנסת כתובות בעברית מהמאה ה-14. ליד העיירה נמצא מעיין בשם עין אל-עוזיר.
מסופר שעזרא היה משתקע בקביעות במקום במהלך שהותו בעיירה.
קבר המיוחס לעזרא ממוקם גם בעיירה והוא נשמר שלם במשך מאות שנים.
במהלך עלייה לרגל לירושלים בשנת 1414, הודיעו ליצחק אלפאררה ממלאגה:במרחק של שני מייל מהעיר חלב נמצא קברו של עזרא הסופר.
שם רשם עזרא את התורה.
כפר זה נקרא תדף ויש בו בית כנסת.
מספרים שפעם בשנה מתרומם ענן מעל המקום ולא עוזב אותו.
ישנם הגורסים שקבר עזרא הסופר ממוקם ליד בצרה, עיראק.
מאידך על פי המסורת היהודית עזרא נפטר ונקבר בירושלים.
תה בועות (גם: באבל טי, תה חלב טפיוקה או תה פנינים) הוא משקה שמקורו בטאיוואן של תחילת שנות ה-80 של המאה ה-20.
משקה תה הבועות הידוע ביותר מורכב מתערובת של תה שחור טייוואני חם, פניני טפיוקה (בסינית: 粉圓, פין-יין: fěn yuán; Pe̍h-ōe-jī: hún-î), חלב מרוכז וסירופ (בסינית: 糖漿; פין-יין: táng jiāng) או דבש.
תה בועות מוגש לרוב קר.
פניני הטפיוקה נוצרו במקור מהעמילן של הקסאווה, שיח טרופי הידוע בשורשיו העמילניים שהוכנס לטאיוואן מאמריקה הדרומית בתקופת השלטון הקולוניאלי היפני.
פנינים גדולות יותר (בסינית: 波霸/黑珍珠; פין-יין: bō bà/hēi zhēn zhū) החליפו במהירות את אלו.
הייחודיות של המשקה מתבטאת בפניני הטפיוקה, שאותן ניתן ללעוס תוך כדי שתייה, מה שמעניק לצרכן חוויית שתייה ייחודית.
המשקה מחולק לשתי קטגוריות: באבל טי בלי חלב ובאבל טי עם חלב.
למשקה וריאציות שונות, שהפופולריות ביותר מביניהן הן באבל תה שחור עם כדורי טפיוקה, ובאבל תה ירוק עם כדורי טפיוקה.
שורשי המשקה מתחילים למעשה בשנות ה-40. בשנת 1949 פתח צ'אנג פאן שו חנות תה שבה נמכר תה קר מעורבב בשייקרים של קוקטיילים.
שיטה זו הוסיפה לתה הקר מרקם עשיר ודמוי משי עם בועות אוויר קטנות.
משקה זה היווה את הבסיס לבאבל מילק טי (תה בועות עם חלב).
ישנם שני עסקים הטוענים שהמציאו את השילוב.
בעלי חנות התה צ'ון שואי טאנג בטאיצ'ונג טענו שתה הבועות הומצא על ידי לין שוי-הוי בשנת 1985 כאשר הוסיפה בטעות כדורי טפיוקה לתוך תה שחור עם חלב ששתתה, במהלך פגישה עסקית משעממת, וגילתה שהשילוב ביניהם מוצלח וטעים מאוד.
לעומת זאת, בעלי חנות התה הנלין בטאינאן, טייוואן, טענו כי מייסד החנות, טו צון-הו, המציא את הבאבל טי בשנת 1986, לאחר שרכש כדורי טפיוקה לבנים משוק ימוליאו.
הוא גילה שהוספת כדורי טפיוקה מבושלים לתה עם חלב יוצרת מרקם ייחודי למשקה.
שתי חנויות התה ניהלו מאבק משפטי על זכות הבלעדיות של "הכוס הראשונה של הבאבל טי", מתוך אמונה שזהו חלק קריטי באסטרטגיה העסקית שלהן.
לאחר עשור של דיונים משפטיים, פסק בית המשפט כי לבאבל טי יש היסטוריה ארוכה ואין אפשרות לרשום עליו פטנט.
לפיכך, כל אחד יכול להכין ולשווק אותו.
בהמשך הופיעו בשוק סוג נוסף של כדורי טפיוקה הגדולים ולעיסים יותר מאלה הנקראים פנינים.
כדי להבדיל ביניהם, קראו לכדורים הקטנים "פנינים" ולכדורים הגדולים "בובה".
בשנת 2022 גודל שוק הבאבל טי העולמי הוערך בכ-2.75 מיליארד דולר, והוא צפוי לצמוח בשיעור שנתי מורכב (CAGR) של 8.9% בין השנים 2023 ל-2030. מומחים מעריכים כי עד שנת 2032 השוק יגיע ל-6.2 מיליארד דולר.
בארצות הברית, שבה פועלות מעל 3,000 חנויות באבל טי (נכון ל-2023), המשקה צפוי להניב הכנסה שנתית של 2.2 מיליארד דולר תוך עשר שנים.
בעונה השביעית של ה"טוטלי ספייס" בית התה "איי ספיי" מכין בעיקר את המשקה הזה, והוא המשקה האהוב על הדמויות בסדרה.
"תדע" הוא סינגל שהוקלט על ידי הזמרת הישראלית מאיה אברהם.
הוא יצא לאור ב-29 בינואר 2013, בהוצאת חברת התקליטים הפיל, כסינגל מתוך אלבום האולפן השני שלה, ליום הזה חיכיתי (2015), שפורסם במלואו כשנתיים לאחר מכן.
נכתב והולחן על ידי בן ארצי ורפי קריספין, שגם הפיק אותו.
נכון למאי 2023 עומד מונה הצפיות של הסרטון על כ-61 אלף צפיות.
ב-7 בפברואר 2013 נכנס למצעד הפזמונים העבריים השבועי של המדיה פורסט, "המוביל הארצי", במקום העשירי.
אזורתאריך יציאהפורמטחברת תקליטיםמקורעולם29 בינואר 2013הזרמת מוזיקההפיל
"תדע שאני פה" הוא המיני-אלבום הראשון של הזמרת הישראלית עדן בן זקן.
הוא יצא לאור ב-11 בנובמבר 2024 תחת הוצאת חברת שרית הפקות.
+ תאריכי יציאות לאור ופורמטים עבור "תדע שאני פה"אזורתאריך יציאהפורמט (ים)חברת תקליטיםהערותכלל העולם11 בנובמבר 2024הורדה דיגיטלית • הזרמת מוזיקהשרית • הליקון ארומה
"תדליקו את האור" הוא המיני-אלבום הראשון של הזמר הישראלי משה פרץ.
הוא יצא לאור ב-8 בדצמבר 2024 בהוצאת חברת התקליטים MP רקורדס.
בסמוך ליציאתו של "תדליקו את האור" הצהיר משה פרץ כי קיים צפיית בינג' בסדרה "דנה קמה" של דנה אינטרנשיונל.
בהמשך, נפגשו יחד במהלך צילומי הסדרה "MKR המטבח המנצח" ונוצר ביניהם חיבור.
כתוצאה מכך, הבטיח פרץ לאינטרנשיונל שהוא יכתוב עבורה שיר שיבוצע על ידם כדואט.
בנוסף לשיר זה, נכללו במיני-אלבום ארבעה שירים נוספים.
את המיני-אלבום הוציא פרץ ב-8 בדצמבר 2024, בליווי עטיפה שכללה תמונה לכל אחד משירי המיני-אלבום.
+ תאריכי יציאות לאור ופורמטים עבור "תדע שאני פה"אזורתאריך יציאהפורמט (ים)חברת תקליטיםהערותכלל העולם8 בדצמבר 2024הורדה דיגיטלית • הזרמת מוזיקהMP
"תדליקו את האור" הוא סינגל שהוקלט על ידי משה פרץ ודנה אינטרנשיונל.
הוא יצא לאור ב-8 בדצמבר 2024 דרך חברת התקליטים MP כסינגל המוביל מתוך המיני-אלבום הראשון של פרץ, "תדליקו את האור".
לפני יציאת השיר ציין פרץ כי אהב מאוד את הסדרה "דנה קמה", שתיעדה את חייה של אינטרנשיונל.
בהמשך נפגשו השניים בצילומי התוכנית "MKR המטבח המנצח" והסכימו לשתף פעולה בשיר חדש.
"תדליקו את האור" מתאר מפגש בין סגנונות החיים השונים בישראל, תוך הדגשת המגוון והשוויון שביניהם.
הפזמון "תדליקו את האור בתל אביב" משמש כמטפורה לתפיסה של עירוניות, פתיחות ואחדות.
הבית הראשון מבטא את המתח בין הדמות ה"צפונבונית" המייצגת סגנון ומעמד עירוני, לבין הדובר ה"טברייני האסלי", שמדגיש את השורשים האותנטיים והפשוטים מהפריפריה.
תדר גבוה הוא סרט מדע בדיוני אמריקאי משנת 2000 בבימויו של גרגורי הובליט.
הסרט, אשר הופק בתקציב של 31 מיליון דולרים, גרף בסך הכל מעל ל-68.1 מיליון דולרים בקופות ברחבי העולם.
הסרט מתחיל בניו יורק בשנת 1969 כאשר הכבאי פרנק סאליבן (מגולם על ידי דניס קווייד) נהרג באופן טרגי בשרפה.
בנו ג'ון נותר בעקבות כך במצב נפשי קשה ומתקשה להתמודד עם האובדן.
שלושה עשורים לאחר מכן, במהלך שנת 1999, ג'ון (מגולם בחלק הזה של הסרט על ידי ג'ים קאביזל), אשר כעת אדם מבוגר שעובד למחייתו כבלש במשטרת העיר ניו יורק, מגלה ביום השנה ה-30 למותו אביו את משדר הרדיו הישן של אביו המנוח, אשר היה מאוחסן במשך שנים, ומתחיל לפתע לעבוד שוב.
ג'ון הסקרן מנסה לתפעל את המכשיר והוא יוצר קשר באופן מפתיע עם אביו, אשר מסוגל לתקשר עימו ישירות משנת 1969. בהתחלה, ג'ון מסיק שהוא מדבר עם אדם שמתחזה לאביו, אך עד מהרה הוא מבין שאכן מדובר באביו.
בין השניים נוצר קשר רגשי עמוק והם מחליטים לשנות את מהלך ההיסטוריה, ולמנוע את המוות של פרנק בשריפה.
עם זאת, הניסיונות שלהם לשנות את העבר גורמים להשלכות לא מכוונות, כולל הצלתו בשוגג של רוצח סדרתי אשר רצח במקור שלוש אחיות בשנות ה-60, ובמציאות החדשה רצח עשר נשים, כולל את אמו של ג'ון, ג'וליה.
בעקבות כך ג'ון ופרנק נאלצים לשלב פעולה על מנת לעצור את הרוצח.
דניס קווייד בתפקיד פרנק סאליבן
ג'ים קאביזל בתפקיד ג'ון סאליבן
אליזבת מיטשל בתפקיד ג'וליה סאליבן
אנדרה בראואר בתפקיד סמל ג'ק שפרד
מייק דויל בתפקיד ד"ר או'דל
ביל מקיני בתפקיד מרטין מקינטייר
מהדורת ה-DVD של הסרט יצאה לשווקים ב-31 באוקטובר 2000 ומהדורת ה-VHS של הסרט יצאה לשווקים ב-3 באפריל 2001. מהדורת ה-בלו-ריי של הסרט יצאה לשווקים ב-10 ביולי 2012.
"תדר" הוא סינגל שהוקלט על ידי הזמר הישראלי עדן חסון.
את השיר הוציאה ב-21 בינואר 2025 לאור חברת התקליטים שרית הפקות כסינגל מתוך אלבום אולפן "תדר 4".
"תדר" נכתב על ידי אריאל עדן וישראל אלגרבלי.
על הפקתו המוזיקלית היו אחראים חסון, יעקב למאי ואור כהן.
השיר מעביר מסר מעודד של צמיחה וריפוי לאחר תקופה קשה.
הוא מדגיש את חשיבות האמונה העצמית, שחרור מלחצי הסביבה וקבלת רגשות כואבים כחלק מהתהליך.
הדימויים המוזיקליים מחזקים את תחושת החופש והעוצמה, כשהשינוי הפנימי מתבטא גם חיצונית.
בסופו של דבר, השיר מזכיר שאין תשובות מוחלטות, אך האמונה בעצמך היא המפתח להתקדמות.
"תדר" הפך ללהיט ברחבי ישראל.
הוא הגיע בשיאו למקום העשירי במצעד הפזמונים של מדיה פורסט ישראל, המבוסס על נתוני איירפליי שבועיים של תחנות הרדיו במדינה.
נכון לנובמבר 2025, לשיר יש למעלה מ-670 אלף צפיות ביוטיוב.
"תדר 4" הוא אלבום האולפן השלישי של הזמר והמוזיקאי עדן חסון.
הוא יצא לאור ב-10 בפברואר 2025, על ידי חברת התקליטים שרית הפקות.
חסון הוציא את אלבום הבכורה שלו, "שמישהו יעצור אותי" שיצא ב-2019 וכלל את הלהיטים "שמישהו יעצור אותי" ו"אין יותר מועדונים".
האלבום השני של חסון, "אלבום 2", יצא ב-2021 וכלל את הלהיטים "שקיעות אדומות" ו"גדל לי קצת זקן".
מלבד אלבומי האולפן, חסון הוציא גם הקלטות מהופעות חיות ורמיקסים.
ב-3 בפברואר 2025, חסון הודיע ברשתות החברתיות שלו כי הוא מוציא אלבום חדש וציין כי תהליך יצירת האלבום היה ארוך והסביר כי .
האלבום כולל 14 שירים חדשים, ביניהם שני שיתופי פעולה.
אחד משיתופי הפעולה הוא דואט עם מרגול, שיצא כסינגל, ושיתוף פעולה נוסף הוא דואט עם אנה זק.
חסון כתב והלחין את השירים יחד עם יוצרים רבים, בהם רון ביטון, יעקב למאי, סתיו בגר, פן חזות, ינון יהל, אופיר כהן, עידו נצר, עמית מרדכי ונוריאל ישר.
בבלוג המוזיקה יובל אראל האלבום תואר כמציג סגנון מעט יותר רגוע ורומנטי, תוך שמירה על המהלכים המוזיקליים והצבע הייחודי של קולו של חסון.
+ תאריכי יציאות לאור ופורמטים עבור "תדר 4"אזורתאריך יציאהפורמט (ים)חברת תקליטיםהערותכלל העולם10 בפברואר 2025הורדה דיגיטלית • הזרמת מוזיקהשרית הפקות
תדליקו היא תוכנית מציאות תיעודית ישראלית המבוססת על הפורמט הבריטי "Gogglebox" , המתעדת את הצפייה המשותפת בטלוויזיה של ישראלים ואת דעותיהם על מה שמשודר על המסך.
התוכנית שודרה בערוץ 2 במסגרת הזכיינית "קשת" במהלך יוני 2014, וירדה לאחר שני פרקים בעקבות נתוני צפייה נמוכים.
התוכנית מתעדת הצפייה המשותפת בטלוויזיה של קבוצות שונות כמו משפחות, זוגות וחברים, כאשר המשתתפים הם מכל הגילאים ומכל רחבי הארץ.
במהלך התוכנית המשתתפים צופים בתוכניות האהובות עליהם והמצלמה מתעדת את שלל תגובותיהם על מה שהם רואים על המסך.
לאחר שידור הפרק השני, התוכנית ירדה מהמסך.
בזכיינית "קשת" טענו שמדובר בפגרה זמנית הנובעת משידורי המונדיאל.
בפועל, נתוני הצפייה של הפרק השני הראו ירידה חדה לעומת הפרק הראשון.
בעקבות זאת הוחלט להוריד את התוכנית מהמסך ולא להחזירה גם בסיום שידורי המונדיאל.
אביעד קדרון מאתר "וואלה" ביקר את התוכנית בחריפות להגדיר אותה בתור .
בנוסף, קדרון טען שהתוכנית מציגה תיעוד לא מציאותי של צפייה בטלוויזיה: .
תה הוא שם העט של סופר ישראלי, הנחשב לחלוץ בתחום הסופרים העצמאיים וסופרי הרשת בישראל.
תה ידוע בזכות כתיבתו הקצרה והנוגה ברשתות החברתיות.
סגנון כתיבתו הארוכה תואר כנע בין אתגר קרת להרוקי מורקמי.
פרסומיו ברשתות החברתיות עוסקים בעיקר בסיפוריו וקטעיו הקצרים.
ספריו "על אהבה ומעשיות אחרות" ו"ושוב הזמן" היו לרבי מכר בישראל.
שמו האמיתי של הסופר תה איננו ידוע בציבור.
הוא מקפיד על הסתרת פניו בכל תמונותיו המפורסמות ברשת, בדרך כלל בעזרת כובע חום שהפך לסימן ההיכר שלו.
מקור שמו, לדבריו, נובע מכינוי שהוצמד לו על ידי המקומיים בתקופת מגוריו ביפן.
תה הוא מהראשונים בישראל שפיתחו מודל של כתיבה ופרסום ברשתות חברתיות, מה שאפשר לו להגיע לקהל רחב עוד בטרם הודפסו ספריו.
בעקבות הצלחתו, הוא הפך לדמות מוכרת בקרב הקהילה הספרותית העצמאית, וצבר עשרות אלפי עוקבים ברשתות החברתיות ומכירות של עשרות אלפי עותקים מספריו.
לתה עשרות אלפי עוקבים ברשתות החברתיות השונות.
ספריו בישראל נמכרו בעשרות אלפי עותקים.
הוא נודע בזכות כתיבתו הקצרה, אותה הוא מתאר בראיון כ'שביל פירורי לחם' המוביל לסיפוריו הארוכים.
קטעיו הקצרים עוסקים תכופות באהבה, אבדן ובנימה מלנכולית שמייצרת אינטימיות מידית עם הקורא.
יצירותיו נוטות לשייט במרחב שבין מציאות לדמיון, בין היומיום למופלא.
בראיון, הוא מספר כי עד גיל 25 כבר 'מילא ארגז' במכתבי דחייה ממגזינים והוצאות לאור בארץ ובעולם.
תחילת הצלחתו באה אליו כשלמד לשלב בין יסודות פנטסטיים ובין כתיבה רגשית, ובזכות פורמט הקטעים הקצרים שפיתח ברשת החברתית אקס (לשעבר טוויטר).
לפי פרסומים, תה החל לכתוב בסביבות שנת 2010 ברשת, תחילה באקס ולאחר מכן בפייסבוק ובאינסטגרם.
הוא הוציא לאור שבעה ספרים, מתוכם שניים הפכו לרבי מכר.
ספריו עוסקים במספר סוגות, מהרומנטית עד לספקולטיבית, ומאופיינים בגיוון רב.
ספריו יצאו בהוצאה עצמית ומופצים לחנויות הספרים בידי הוצאת כנרת, זמורה, דביר.
על אהבה ומעשיות אחרות (תה ספרים, 2014) - אוגדן סיפורים
מחשבה נודדת (תה ספרים, 2015) - רומן גרפי
אליוט (תה ספרים, 2018) - רומן פנטזיה
ושוב הזמן (תה ספרים, 2019) - אסופת סיפורים
מסע קצר כדי לחזור (תה ספרים, 2020) - אסופת קטעים
מאהבים (תה ספרים, 2023) - רומן אירוטי
עוד קצת על אהבה (תה ספרים, 2024) - אוגדן סיפורים במהדורה מוגבלת
בשנת 2022 הקים תה, בשיתוף עם הסופר אסיף אלקיים, את "פסטיבל הסופרים הישראלי".
הפסטיבל החל כאירוע ספרותי קטן וצנוע בנתניה, והתפתח במהירות לאירוע תרבות משמעותי בנמל יפו.
נכון לשנת 2025, הפסטיבל מארח מאות סופרים, עשרות הרצאות ואלפי מבקרים מדי שנה.
תה השפיע רבות על תפיסת הספרות העצמאית בישראל.
הוא יצר מודל חדש שבו סופרים יכולים לפתח קריירה שאינה תלויה בהוצאות ספרים מסורתיות.
פעילותו זוכה להערכה רבה בקרב קהילת הסופרים העצמאיים ובקרב הציבור המתעניין בספרות ובתרבות בישראל.
תה שומר בקפדנות על פרטיותו ואינו חושף את שמו האמיתי.
תהודה מגנטית גרעינית (תמ"ג; באנגלית: NMR, ראשי תיבות של Nuclear Magnetic Resonance) היא תופעה פיזיקלית המערבת תגובה בין גרעין האטום המצוי בשדה מגנטי קבוע, חיצוני, לבין שדה אלקטרומגנטי המשתנה בתדירות מסוימת המתאימה לתדר התהודה של החומר הנבדק.
תנאים מגנטיים בחומר עצמו נמדדים על ידי בחינת הקרינה הנפלטת מן הגרעין האטומי.
מכשיר ה-NMR משמש בעיקר לזיהוי המבנה האטומי והמולקולרי של חומרים כימיים שונים.
הסבר על פי פיזיקה קלאסית
לגרעינים של אטומי כל היסודות יש מטען חשמלי, שמקורו במטען החשמלי של הפרוטונים שבגרעין.
לחלק מן הגרעינים יש גם מומנט מגנטי - כלומר, הם מתנהגים כאילו יש בתוכם מעגל אינפיניטסימלי של זרם.
לקיומו של המומנט המגנטי יש שתי תוצאות: ראשית, המומנט עצמו מייצר שדה מגנטי בחלל, ושנית, המומנט מושפע משדות מגנטיים חיצוניים.
מקור המומנט המגנטי של הגרעין הוא ה-ספין (תנע זוויתי אינהרנטי) של הנוקליאונים שבתוכו - פרוטונים וגם נייטרונים.
לרוב הגרעינים אין מומנט מגנטי, כי הנוקליאונים באים בזוגות, ולכן, מאזנים זה את המומנט המגנטי של זה.
אבל בגרעינים מסוימים, כגון מימן (שיש לו רק פרוטון אחד), זרחן, פחמן-13 וכיוצא באלה, יש לגרעין מומנט מגנטי שונה מאפס.
תופעת ה-NMR קיימת בחומר שלגרעין שלו יש מומנט מגנטי.
בהיעדר שדה מגנטי חיצוני, חומר כזה לא מראה שום תכונות מגנטיות (אין לו מגנטיזציה כוללת (bulk magnetization)), מאחר שהמומנטים המגנטיים מתאזנים הדדית (היות שהם מכוונים אקראית במרחב).
אם מסמנים את המומנט המגנטי של גרעין מסוים כ־ אז
אבל, אם מניחים חומר כזה בתוך שדה מגנטי חיצוני, מושרית בו מגנטיזציה כוללת שונה מאפס, מאחר שבמצב זה, לכל מומנט יש יותר סיכוי להצביע במקביל לשדה, ונוצר לפיכך, כיוון מועדף.
לפי משוואת לנז'בין (:en:Langevin equation) המיגנוט שווה ל:
(T היא הטמפרטורה, B הוא השדה החיצוני, k הוא קבוע בולצמן (Boltzmann) ו-N הוא מספר המומנטים בחומר).
כאשר אפשר להשתמש בקירוב של חוק קירי (Curie), האומר:
אם מאלצים מגנטיזציה בניצב לשדה המגנטי (המסומן ב־), ניתן להוכיח מחוק שימור התנע הזוויתי כי המגנטיזציה תסתובב מסביב ל־.
במקרה זה, תדר הסיבוב של המגנטיזציה (המסומן ב־) הוא פונקציה ליניארית של עוצמת השדה המגנטי החיצוני וערכו הוא:
המספר נקרא היחס הגירומגנטי (gyromagnetic ratio) והוא שונה מיסוד ליסוד.
תדר זה נקרא תדר לרמור והסיבוב נקרא נקיפה חופשית.
מהנ"ל אפשר להסיק שעבור מימן (מים או שומן) שנמצא בשדה מגנטי של 0.5 טסלה תדר לרמור הוא 21.285 מגה־הרץ.
כיצד מגיעים למצב שהמגנטיזציה ניצבת ל־ אם מטבעה המגנטיזציה מקבילה ל־?
כאן נכנס האלמנט השני של ה-NMR, והוא פולס ה-RF.
ניתן להוכיח שבנוכחות שדה מגנטי נוסף (שמסומן ) שכיוונו מסתובב מסביב לכיוון בתדר לרמור, אזי המגנטיזציה (שהייתה בהתחלה מקבילה ל־) תתחיל לנטות מהכיוון של בקצב קבוע.
פולס של הוא שדה שעוצמתו/משכו גורמים ל־ לנטות ב־ מכיוון .
אחרי סיום הפולס (כשאין עוד שדה ) אז המגנטיזציה ממשיכה לבצע נקיפה חופשית בתדר לרמור.
פעולה זאת של פועלת אך ורק אם תדר הסיבוב של שווה לתדר לרמור.
כלומר, זוהי תופעה של תהודה (resonance).
בשדה מגנטי של 1.5 טסלה שימוש במשוואת לרמור מראה שהתדר שווה ל-63.855 מגהרץ.
תדר זה נמצא בתחום גלי הרדיו, ולכן השדה המשודר נקרא פולס RF.
לסיכום, לתדר לרמור יש שתי משמעויות:
הוא תדר שבו המגנטיזציה מסתובבת מסביב לכיוונו של השדה המגנטי החיצוני.
הוא תדר הסיבוב של שדה מגנטי שני הגורם להטיית כיוון המגנטיזציה מכיוונו של השדה המגנטי החיצוני.
אחרי סיום הפולס, המגנטיזציה ממשיכה לבצע נקיפה רגילה מסביב לכיוון בתדר לרמור.
עם הזמן, המגנטיזציה חוזרת לכיוון .
אם נציין את הכיוון של באות z אזי המגנטיזציה האורכית (בכיוון z) דועכת בחזרה בקצב מעריכי, היינו:
הרכיבים הרוחביים דועכים גם הם בקצב מעריכי, היינו:
תהליכים אלו נקראים רלקסציה (relaxation).
הרלקסציה הרוחבית (ב xy) נגרמת משני גורמים:
איבוד קוהרנטיות באות, בשל מומנטים מגנטיים המסתובבים בתדרי לרמור קצת שונים (כתוצאה מאי-הומוגניות של השדה המגנטי).
איבוד מגנטיזציה רוחבית בגלל חזרתה של המגנטיזציה לכיוון השדה (z).
לעומת זאת, הרלקסציה האורכית (ב-z) מתרחשת רק בשל חזרתה של המגנטיזציה לכיוון השדה (z).
תופעות אלו מתוארות על ידי משוואות בלוך (Bloch) שהן:
ניתן לגלות את הסיבוב של המגנטיזציה אם שמים לולאה של חוט מוליך (אנטנה) בסביבה.
היות שהמומנטים המגנטיים מייצרים שדה מגנטי בעצמם, השטף של השדה הזה (על פני האנטנה) משתנה בזמן הסיבוב וכתוצאה מכך (על פי חוק פאראדיי) מושרה הפרש פוטנציאל (מתח) מסביב ללולאה (בתדר ).
במערכות MRI משתמשים באותה אנטנה לקליטה, וליצור השדה המסתובב.
שתי התופעות האלו - הטיה ונקיפה - מכונות תהודה מגנטית גרעינית.
הסבר על פי הפיזיקה הקוונטית
בנוסף למטען החשמלי יש לגרעין מומנט מגנטי, כלומר ניתן לדמות את גרעין האטום למעין מגנט קטן.
סיבוב הגרעין הטעון יוצר שדה מגנטי סביבו, כמו שדה מגנטי שיוצר מגנט זעיר.
כשלא מופעל שדה מגנטי חיצוני, הגרעינים מסודרים באופן אקראי, אבל כשמכניסים את הגרעינים לתוך שדה מגנטי חיצוני, הגרעינים מסתובבים ומסתדרים עם או נגד השדה החיצוני.
יותר אנרגיה נדרשת לגרעינים להסתדר נגד השדה החיצוני מאשר איתו.
גרעין שהסתדר עם השדה נמצא במצב נמוך יותר מבחינה אנרגטית ונקרא מצב ספין-אלפא, וגרעין שהסתדר נגד השדה נמצא במצב גבוה יותר מבחינה אנרגטית ונקרא מצב ספין-בטא, כלומר יש הפרש אנרגיה בין שני המצבים.
באופן הגיוני יש יותר גרעינים במצב אלפא מאשר במצב בטא מכיוון שנדרשה פחות אנרגיה לסדר אותם במצב זה.
עקרון התהודה המגנטית הגרעינית בנוי על הבדל זה בין שתי האוכלוסיות (אלפא ובטא): כאשר מקרינים את כל הגרעינים בקרינה אלקטרומגנטית בתדירות בה האנרגיה של כל פוטון שווה להפרש האנרגטי בין שני המצבים, המצב האנרגטי הנמוך - אלפא עובר עירור למצב בטא.
במילים אחרות: מספקים לו אנרגיה שהיא בדיוק מספיקה לסובב אותו ממצב מקביל לשדה למצב נגדי לו.
כאשר הקרנת הגרעינים מסתיימת מתחיל תהליך רלקסציה של הגרעינים המעוררים, בו הם חוזרים למצב שלפני ההקרנה.
במהלך חזרת גרעיני אלפא למצב ההתחלתי שלהם הם פולטים פוטונים (באותה אנרגיה שנדרשה להעלות אותם למצב בטא).
העיקרון הפיזיקלי של תהודה מגנטית גרעינית הוא הבסיס להדמיית תהודה מגנטית, המשמשת ברפואה לצורכי אבחון.
מכשירי NMR משמשים רבות לזיהוי חומרים, במיוחד אורגניים, בכימיה אנליטית.
דימות מבוסס תהודה מגנטית גרעינית
מכיוון שהשדה האלקטרומגנטי המשתנה מגיב עם גרעיני האטום, אם בנוסף לשדה הקבוע, מפעילים שדות שיש להם תלות במיקום ואז מפעילים שדה בתדר "לרמור" - ניתן, באמצעות התמרות פורייה, לקבל "תמונה" של חתך הניצב לכוון השדה הראשי.
טכניקה זו מתאימה במיוחד לצורכי אבחנה של תופעות ברקמות רכות כמו המוח ובהתאם, מכשירים אלה משמשים לאבחון מגוון גדול של תופעות רפואיות.
מכשירים אלו מכונים מכשירי MRI.
היכולת "לראות" את המבנה הפנימי של החומר מאפשרת לזהות קיום ומיקום של גרעיני פירות בתוך הפרי עצמו.
כך למשל, נעשה שימוש במכשירי MRI כאמצעי לבקרת איכות במפעלים העוסקים בייצוא חקלאי איכותי של פירות המשווקים כ"חסרי זרעים".
המחקר הרפואי בבני אדם, כמעט תמיד וברוב מדינות העולם, מחייב הוכחה בניסויים בבעלי חיים, טרם שאפשר לנסות את הטכניקה המוצעת לריפוי על בני אדם.
מכשירי NMR ומכשירי MRI נמצאים בשימוש נרחב במחקרים בעכברים וחולדות בתחומים של מחקר חומרים מסרטנים ושיטות לריפוי סרטן.
שימושים לטובת אנליזה של שמנים ודלקים בזמן אמיתי
מכשירי NMR יכולים לשמש לאנליזה של נפט גולמי ומוצריו, כאשר האנליזה מתבצעת בזמן אמיתי ומבלי שצריך להוציא דגימות אל מחוץ לתהליך, להמתין לתוצאות ורק אחר כך להחליט אם ואיך כדאי להתקדם.
מכשירי NMR יכולים לשמש למגוון גדול של צורכי אנליזות צמיגות בתעשיות הקוסמטיקה והתרופות - כדי לבדוק הדירות בייצור של קרמים, ג'לים ומשחות למיניהן.
שימושים לטובת מחקר רקמות ביולוגיות - היסטולוגיה
מכשירי NMR מתאימים למחקר המבנה של רקמות ביולוגיות באופן שאינו הרסני לרקמה הנבדקת.
בדיקת ה-NMR מטבעה, אינה מחייבת פגיעה בדגימה הנבדקת ובהתאם, יש מגוון גדול של שימושים שמתאפשרים באמצעות טכנולוגיה זו.
תהודה מגנטית גרעינית, מטבעה, נוחה כדי לזהות נוכחות של איזוטופים, נוכחות של שיירים בלתי רצויים וכדומה.
מכיוון שכך, השימוש ב־NMR מתאים לתהליכי בקרת איכות, לזיהוי מזהמים וכיוצא בזה, דוגמה למעבדה שנותנת שירותים כאלה נמצאת באוניברסיטה העברית בירושלים
תה ירוק הוא תה שעבר חימצון מינימלי בתהליך העיבוד, בשונה מתה שחור שעובר חימצון מלא.
כדי למנוע מהתה להתחמצן מעבירים את העלים תהליכים שעוצרים ומונעים המשך התחמצנות.
תה ירוק נפוץ במיוחד בסין וביפן ונהיה פופולרי גם במערב, בו שותים בעיקר תה שחור.
בסין נהוג לעצור את תהליך החימצון של תה באמצעות חימום עז בווק גדולה לפני יבוש העלים.
תהליך זה מעניק לתה טעם יותר "אדמתי" מלתה יפני.
לונְג גִ'ינְג (בסינית: 龙井, בפין-יין: lóngjǐng, מילולית "באר הדרקון") הוא תה מפורסם מאתר סמוך לאגם המערבי ליד האנגג'ואו במחוז ג'ג'יאנג.
הלונגג'ינג מחולק לשבע דרגות: משובח (צ'יצ'יאנג), מיוחד (צ'וושה) ולאחר מכן מ-1 עד 5.
מאו פנג (פסגת מאו) הוא תה מפורסם מהר חואנגשאן.
אבקת שרפה הוא תה ירוק בסיסי ממחוז אנהוי.
שם התה לקוח מעלי התה המגולגלים בצבע ירוק-אפור.
צ'ון מי (סינית: 珍眉, מילולית: גבות יקרות) הוא התה הכי נפוץ בסין ונקרא על שם צורת עלי התה.
היסון הוא תה שנקטף מוקדם ועליו מקורזלים וארוכים.
אף כי היום ביפן ניתן להשיג את כל סוגי התה, בעבר היפנים היו שותים ומגדלים רק תה ירוק ופיתחו צורת עיבוד מיוחדת הייחודית ליפן.
גם היום לתה הירוק מעמד גבוה יותר מלשאר סוגי התה, ורק תה ירוק יפני המכונה "ניהוׂנצ'ה" (מילולית: תה יפני) או "אוצ'ה" (מילולית: תה מכובד) משמש לטקס תה היפני.
סוגי התה מדורגים לפי איכותם ולפי החלק בצמח בו משתמשים להכנת התה.
בניגוד לשאר מדינות מזרח אסיה, בהן נהוג לעצור את תהליך החימצון באמצעות קליה על ווק, ביפן משתמשים באידוי.
תהליך זה מעניק לתה טעם "צמחי" ו"עצי" שאופייני לתה ירוק יפני.
משקאות אלו גם מתאפיינים בטעם אומאמי.
מאצ'ה (תה מלוטש): היא אבקה המופקת מתה ירוק באיכות הגבוהה ביותר (גיוקורו).
התה מוצל שלושה שבועות לפני הקטיף ולכן טעמו מתוק וכן הוא מכיל חומצות אמינו.
העלים נטחנים לאחר מכן לאבקה דקה.
את האבקה נהוג להוסיף למים בטמפרטורה של 65–70 מעלות ולהקציף באמצעות מקצף במבוק מסורתי או מקצפת חלב חשמלית.
תה זה משמש לגרסה הגבוהה והמעודנת ביותר של טקס התה היפני.
גיוֹקוּרוֹ (תכשיט הטל): תה מוצל מהאיכות הגבוהה ביותר בדומה למאצ'ה, אך בניגוד אליו אינו נטחן ומומס במים, אלא נחלט בעלים שלמים כתה רגיל.
סֶנצָ'ה (תה מאודה): הוא סוג התה הנפוץ ביותר ביפן ומהווה 80% מהתה הנמכר ביפן.
הוא מיוצר מהעלים הצעירים (שלושת הקטיפים הראשונים בעונה) של הצמחים הלא מכוסים.
שינצ'ה (תה חדש): הוא תה סנצ'ה מאודה שזה עתה נקטף.
הוא מאוד ריחני אך מתכלה מהר מאוד (תוך 3 חודשים).
קאבוסצ'ה (תה מכוסה): הוא תה סנצ'ה שבחלק מתקופת גידולו כוסה המטע במסך מגן בכדי לחסום אור שמש ישיר.
גֶנְמַאיצ'ה (תה אורז ירוק): הוא תה סנצ'ה מעורבב עם פיצפוצי אורז.
באנצ'ה (תה מספר): דומה לסנצ'ה, אך מהקטיף הרביעי בעונה.
הוא עדין, זול ומכיל פחות קפאין מהסוגים האחרים.
הוֹג'יצ'ה (תה קלוי): מוכן על ידי קליית עלי הבאנצ'ה.
קוּקיצ'ה (תה גבעול): מיוצר מענפי צמח תה במקום מעליו.
יש הבדלים במחיר ובאיכות גם בתוך סוגי התה השונים.
כמו כן, יש סוגי תה מיוחדים אחרים.
נאמר שהתה הטוב ביותר מגיע ממחוז אוג'י בקיוטו.
המרכז הארצי לבריאות משלימה ואינטגרטיבית (NCCIH) של המכונים הלאומיים לבריאות בארצות הברית סיכם את האפקטיביות הרפואית של תה ירוק.
נכון לשנת 2021, העדויות המחקריות היחידות לתועלת של תה ירוק הן בשימוש של משחה המבוססת על תמצית התה כטיפול ביבלות גניטליות.
קיימים ממצאים לא עקביים לגבי הקשר בין צריכת תה ירוק לבין סרטן.
קיים מספר קטן של מחקרים שמעיד על יתרונות של תה ירוק ושחור ללחץ דם גבוה ולכולסטרול, אך בשל מגבלות מחקריות, ממצאים אלה לא תורגמו להמלצות מעשיות.
מחקר שפורסם ב-2025 מצא שתה ירוק מכיל תרכובות צמחיות טבעיות בשם פלבנולים המסייעות בהפחתת לחץ דם.
לא נמצא שתמציות תה ירוק מסייעות להפחתת משקל או שמירה על משקל.
למרות הביסוס המדעי החלש, בעיתונות התפרסמו מספר כתבות הטוענות כי התה הירוק יכול לשפר את תפקוד הלב וזרימת הדם בגוף ולסייע בהפחתה במשקל, בכולסטרול ובסיכון לשבץ מוחי.
כמו כן פורסם שבמחקר שנערך בשנת 2019 על ידי חוקרים מהאוניברסיטה הלאומית של סינגפור נמצאו עדויות לתרומה החיובית של שתיית תה ירוק, תה שחור ותה אולונג (אין במחקר זה עדיפות לתה ירוק), לתפקוד המוח.
צריכה של עד 8 כוסות תה ירוק ביום נחשבת לבטוחה.
במהלך תקופת ההריון וההנקה נראה שצריכה של עד 6 כוסות ביום היא בטוחה (לא יותר מ-300 מ"ג קפאין).